गाजीपुर। मौसम के साथ ही निकाय चुनाव का पारा भी चढ़ने लगा है। प्रत्याशियों द्वारा मतदाताओं के घरों की परिक्रमा शुरू कर दिया गया है। वहीं समर्थकों और मतदाताओं में हार-जीत को लेकर बहस जारी हो गया है।
गुड मार्निंग रमेश भइया। का गुड मारर्रिंग बोलत बाड़ा महेश भइया। ये घड़ी त रात अऊर दिन क पते ना चलत बा। काहे रमेश भइया। ऊ एहसे की दिनभर नेता जी के साथे चुनाव प्रचार करत बाड़ी, अऊर आधी रात तक उनके साथे बईठके चुनावी रणनीति बनावत बाड़ी। मतदाता लोगन क भी कुछ थाह न लगत बा कि उनकर केकरे पर मेहरबानी होई। थोड़ा सा मन ई बात से प्रसन्न बा कि हमरे नेता जी के मतदाता लोगन क आश्वासन मिलत बा। अरे रमेश भइया आश्वासन त हमरों नेता जी के भी मिलत बा, मगर आश्वासन से कोहू चुनाव थोड़े ना जीत जाला। ई चुनाव क गुणा-गणित बहुत खराब होला। मतदाता का कहे ल अऊर का करे ल, ई बस उहे जानेल। ई एतना चलाक होलन कि जे चुनाव जीत जाला त कहेलन कि वही के वोट देहले रहलन ह। हमार नेता जी त बहुत दिमाग से चुनाव लड़त बाड़न। ऊ अईसन लोगन क लिस्ट तैयार कईले बाड़न, जेहके जानत हऊअन कि ऊ उनके वोट ना देई। यही खातिर ऊ अईसन लोगन से संपर्क भी ना करत बाड़ा।
वही क्षेत्र में जात बाड़न, जहां उनके वोट मिले क उम्मीद ह। तू त अईसे बतियावत बाड़ा महेश कि जईसे तोहार नेता जी बहुत पुरान राजनीति क खिलाड़ी बाड़न। हम त अईसन पहली बार तोहरे मुंह से सुनत बाड़ी कि कऊनो चुनाव लड़े वाला खाली वहीं मतदाता लोगन से मिलत बा, जेहके ऊ जानत बा कि ऊ उनके वोट देई। तोहरे ई बात से एक बात पक्का हो गईल कि हमार नेता जी आराम से चुनाव जीत जईहन। तू भ्रम में बाड़ा रमेश। तोहार नेता जी बस ख्याली पुलाव पकावत बाड़न।
hin_Deva bho_Deva bho_Deva